170 DER AN) DUT. Zoologie. 
Animal, cujus hae partes fuerunt, non e maximis sui generis, neque 
aetate provectum erat, ut testantur ossa capitis magis, quam in cranis 
Rhinocerôtum olim a me descriptis, discreta. Adultum tamen fuisse e com- 
paratione magnitudinis cum is ipsis cranis senioribus, quae in variis Sibi- 
riae regionibus fossilia reperta sunt, apparet. Longitudo capitis tota a summa 
crista occipitali ad extremum rostri ossei denudati aequat mensurae Pari- 
sinae duos pedes. tresque pollices cum dimidio. Cornua cum capite adlata 
non fuerunt, prius forte vel a flumine vel à transeuntibus gentilibus, 
qui venationi operam navant, ablata. Apparent autem cornu nasalis pariter 
atque frontalis evidentissima vestigia. Area scilicet imaequalis (fig. 1 a) 
inter orbitas leviter protuberans , ovato-rhomboida fere corio destituta est, 
soloque incrustata periosteo tenui, quasi corneo (quod non, vide infra), 
creberrimisque villis erectis, corneis hispidato. Aequat haec area longitudine 
6” 5’, latitudine 5”, anteriore angulo acutius terminata interjecto isthmo 
semipollicari corii integri discreta est ab area tuberculosa (fig. 1b) ovali in 
rostro osseo conspicua, Cui Cornu nasale innatum fuisse probat productio 
corii in fibras densata atque extenuata corneas, supra posticum marginem 
tuberis nasalis continuatas; hujusque tuberis longitudo 8” 6/” circiter ex- 
plet. Corium maximam partem capitis obvestiens in sicco statu substantiae 
est tenacissimae, fibrosae, corio arte pro calceomentorum soleis durato similis, 
extus fuscum, intus vero substantia albida gaudens, ignique injectum instar 
vulgaris corii foetidum. Circa os, ubi mollia carnosaque labra fuerunt, maxime 
corruptum atque lacerum, osseas maxillarum extremitates reliquit nudas; 
passim etiam in latere sinistro, quod aëris injuriis diutius expositum forte 
fuit, corium hinc inde cariosum quasi et a superficie exesum apparet. Sed 
maximam partem , a dextro praesertim latere, quod depictum fuit, super- 
ficiem ita servavit integram, ut per totum illud latus, itemque in vertice inter 
orbitas crebri pori, seu ut rectius dicam lacunae minutae, quibus forte*) 
*) Pilorum radices, ut microscopii ope indagavi (vide infra), frequentissimae singulis eorum insident. 
